खीरी ब्रांच की नहर की सच्चाई ये है कि यहां कुछ गांव वाले अपने-अपने क्षेत्र में नहर के पानी को कच्चे बांध बनाकर रोक लेते हैं। 22 किमी लंबी इस नहर में पानी रोक लेने से छाउछ से आगे पानी नहीं जाता। जल-प्रवाह रोकने वालों को क्षेत्र के कुछ प्रभावशाली लोगों का संरक्षण है। यही वजह है सिंचाई विभाग के अधिकारी भी विवश नजर आते हैं। छाउछ के बजरंग गौड़, जाकिरा, संत कुमार आदि ने इस मसले को उठाया था लेकिन किसी ने इस ओर ध्यान नहीं दिया था।